Sezóna pre zbieranie bodov trvá 12 mesiacov. Prelom sezóny prebieha vždy poslednú stredu v apríli (aktuálna sezóna trvá od 27. 4. 2023 do 24. 4. 2024).
Nazbierané body v aktuálnej sezóne nemožno previesť do ďalšej sezóny, na konci sezóny dôjde k ich zmazaniu. Novú sezónu začína každý člen s nulovým počtom bodov, avšak podľa aktuálne dosiahnutej úrovne členstva získa štartovací bodový bonus.
Dosiahnutú úroveň členstva na konci sezóny (určená na základe skutočne nazbieraných bodov v danej sezóne) prevádzame do jednej nasledujúcej sezóny (platí celú jednu ďalšiu sezónu). Napr. členovia na úrovni Platinum majú nárok na Platinové poukážky (4 € za každých 100 bodov) nielen do konca sezóny, keď túto úroveň dosiahli, ale aj v celej ďalšej sezóne. Rovnaká mechanika platí aj pre výhody pri ostatných úrovniach členstva.
Prelom sezóny nemá žiadny vplyv na aktívne alebo čakajúce poukážky – ich platnosť zostáva bezo zmien.